Beszámoló az Aszófő Község Szociális és Kulturális Célú Alapítvány 2021. évi tevékenységéről

Számlaszám: OTP Bank 11748069-20059082

Adószám:

A 2021-es év a pandémia miatt kihívások elé állította alapítványunkat is. Ennek ellenére folyamatosan dolgoztun, online megbeszéléseket tartottunk folyamatosan a jobb és élhetőbb településért. Szabadidőnket nem sajnálva, estéinket, saját telefonjainkat, informatikai eszközeinket, nyomtatónkat és egyéb erőforrásainkat a köz érdekében mozgósítottuk.

2021.január végén megalakult az új kuratórium, miután bejegyezte a tagokat a cégbíróság és új alapítványi elnökhelyettessel, Nagy Károlyné Nagy Annamáriával és 3 új taggal lett teljes a kuratórium.

A tagok: Czégai Mónika, Hercz Mónika és Ludvigh Bertalan.

Ezúton köszöni meg az alapítvány a kuratóriumból ugyan kivált Andorfer Katalin munkáját, de ez csak formalitás, hiszen azóta is segíti és támogatja munkánkat.

Tagjaink lelkesen álltak munkába, ezt mi sem bizonyítja jobban, mint az, hogy Ludvigh Bertalan ajánlására indultunk a 2021-es „Települési fásítási” pályázaton ahol falunk

30 db fát nyert tavaszi elültetésre, melyek szakszerű elosztásában Sümegi Imre, Ludvigh Bertalan és Keller Vendel polgármester úr segített. Köszönöm az önkormányzat dolgozóinak munkáját a szükséges nyilatkozatok beszerzésében és a pályázati közreműködésben.

Korai juhar 8 db

Hegyi juhar 2 db

Magas kőris 10 db

Nyír 10 db

(Azóta a fák elültetése megtörtént, többen felajánlották a fák locsolását)

Újraindult a jóga, az ingyenes elmaradt foglalkozásokat pótolta oktatónk, lelkes kis közösség – 6-7 fő rendszeresen - jár minden csütörtökön jógázni.

Csatlakozási szándékunk van az Éltető Balaton-felvidék egyesülethez.

Megszerveztük a 4. Galiba – újbor és libaünnepet, kicsit ugyan másképp, mint korábban. A résztvevőknek hagyományápolással egybekötött jó szórakozást nyújtottunk. A Galiba bevételéből vásároltunk 20 darab sörpadra pamutvászon borítású padpárnákat, melyeket szükség esetén, akárcsak a székeket, bármilyen közösségi rendezvényen használni lehet.

A tavalyihoz képest jóval több résztvevővel zajlott a Kilátások c. naptárfotó pályázatunk, melyet az idén is az önkormányzat segítségével adtuk nyomdába és juttattunk el a családoknak.

December 12-én sikere volt alapítványunk kezdeményezésére 2. alkalommal megrendezett „Vendégül lát az utca! „ - adventi kültéri gyertyagyújtásnak, közösségépítő összejövetelnek a Rizling, Petőfi, Vadvirág utcák lakóinak közreműködésével.

Köszönöm azoknak, akik fontosnak tartják a közösség építését, munkánkat tevőleg és anyagilag is segítik, bármilyen fajta támogatásukat nyújtják.

Az alapítvány pénzügyi beszámolóját külön lehet megtalálni.

Markó Beáta

kuratóriumi elnök